DE CORBEILLE DE 8CHEPPER ^6^ 



de sorte qu'elles ne furent trouvées d'aulcun : au moyen de quoy qu'on 

 ne trouva chez luy lesdites lettres, il persuada ausdits d'Astre qu'il esloit 

 marchant, et fust pour tel relaxé, suyvant quoy que sondit serviteur, soy 

 sovenaut du lieu auquel il avoit caché lesdites lettres, y seroit retourné, 

 et y auroit retrouvé icelles lettres, et qu'à raison de ce ledit Georges Grity 

 luy avoit faict plusieurs magniflcques promesses, mais qu'elles n'avoient 

 eu aulcun effect. 11 me récita aussy que cincq cents Cretois estoyent 

 adjoustez aux galères dudit Georges avec aulcuns aultres Crestiens. Nous 

 fusmes en débat, s'il seroit bon de faire de ce mention vers Aloisio Grily, 

 mais enfin l'on résolut de s'en taire. Nous fusmes tout ce jour enfer- 

 mez, et personne ne fust admis pour parler à nous nonobstant le susdit 

 commandement. 



XIIII". — Personne ne veint vers nous; au moyen de quoy envoyasmes 

 Pierre ^ vers l'illustre Aloisio Grity, pour soy plaindre en nostre nom de 

 l'estroict traicteraent qu'on nous faisoit. Il trouva ledict Aloisio travaillé 

 de la colicque; et néantmoings promeit de parler le lendemain avecq le 

 Bassa,et faire tant que fussions appelez, offrant en oultre son service 

 avec plusieurs belles parolles. A l'opposite de nostre maison, chez un juif, 

 y avoit une nourrice allemanne, laquelle de sa fenestre nous racompta 

 que quelque grand trésor estoit caché dans un bois près une ville, puis 

 naguerres destruicte des Turcqz, distante deux lieues de Vienne, auprès 

 une fontaine, et que touts ceux qu'avoyent là mis ledit trésor avoyent esté 

 occis des Turcqz, et elle constituée prisonnière, mais que despuis elle 

 estoit remise en sa liberté. Nous luy promeismes de la ramener. Nous 

 n'avons entendu aultre chose tout ce jour, pendant lequel avons esté à 

 l'accoustumé estroictement tenuz. 



XV°. — Qu'estoit le dimenche veint vers nous de matin frère Bernardin 

 de Ragusio , guardien, en Péra, de l'ordre de saint François, lequel célébra 

 la messe. Nous n'avons ce jour reçeu aultres nouvelles, fors que continuoit 

 le bruict des trois gallères vénetiennes que Barbarossa avoit prinses, et 

 dans icelles le nouvel ambassadeur que lesdicts Yénetiens envoyoient par 



Pierre Tragurinus ou de Trau, ville et port de la Dalniatie, près Spalatro. 

 Tome XXX. 21 



